PATVIRTINTA

 Mažeikių lopšelio-darželio „Gintarėlis“ direktoriaus

 2017 m. spalio 2 d. įsakymu Nr. V1-238

**MAŽEIKIŲ LOPŠELIO-DARŽELIO „GINTARĖLIS“**

**DARBUOTOJŲ SKATINIMO TVARKOS APRAŠAS**

**I SKYRIUS**

 **BENDROSIOS NUOSTATOS**

1. Mažeikių lopšelio-darželio „Gintarėlis“ (toliau – Lopšelis-darželis) darbuotojų skatinimo tvarkos aprašas (toliau – Aprašas) nustato lopšelio-darželio darbuotojų skatinimo ir premijų skyrimo sąlygas ir tvarką.

2. Aprašas parengtas, vadovaujantis Lietuvos Respublikos Darbo kodeksu, Lietuvos Respublikos valstybės ir savivaldybių įstaigų darbuotojų darbo apmokėjimo įstatymu, Lietuvos Respublikos Švietimo įstatymu, kitais Lietuvos Respublikos įstatymais, vyriausybės nutarimais, lopšelio-darželio nuostatais, vidaus ir darbo tvarkos taisyklėmis.

**II SKYRIUS**

**DARBUOTOJŲ SKATINIMO TVARKA**

3. Lopšelio-darželio darbuotojai skatinami už pavyzdingą pareigų atlikimą valstybinių ir profesinių švenčių proga, gyvenimo ir darbo jubiliejų progomis ar kitomis svarbiomis progomis, išeinant į pensiją, taip pat už ypač svarbias lopšelio-darželio veiklai užduotis.

4. Dėl darbuotojų skatinimo motyvuotą prašymą Lopšelio-darželio direktoriui teikia direktoriaus pavaduotojas ugdymui ir direktoriaus pavaduotojas ūkiui.

5. Direktorius darbuotojus gali skatinti savo iniciatyva.

6. Lopšelio-darželio darbuotojai skatinami vadovaujantis šiais kriterijais:

6.1. savalaikis ir kokybiškas dokumentacijos tvarkymas elektroniniu būdu, popieriniu būdu;

6.2. Lopšelio-darželio internetinės svetainės administravimas;

6.3. dalyvavimas įstaigos veiklos įsivertinime, vidaus audito koordinavimo grupėje, inventorizacinės komisijos veikloje;

6.4. aktyvus dalyvavimas metodinėje, projektinėje veikloje įstaigoje, mieste, šalyje, tarptautiniame lygmenyje;

6.5. aktyvus dalyvavimas darbo grupių veikloje;

6.6. ugdytinių dalyvavimas miesto, šalies konkursuose, parodose (laimėjimai);

6.7. vadovavimas įstaigos formalioms ir neformalioms savivaldos institucijoms ir dalyvavimas jų veikloje;

6.8. ugdytinių paruošimas miesto, šalies renginiams, konkursams;

6.9. inovacijų diegimas ir įgyvendinimas;

6.10. glaudus bendradarbiavimas su ugdytinių tėvais, kuriant edukacines grupės aplinkas, organizuojant renginius;

6.11. labai geras grupės vaikų lankomumo vidurkis per metus;

6.12. nepriekaištingas higieninės aplinkos užtikrinimas;

7. Lopšelio-darželio darbuotojai gali būti skatinami:

7.1. padėka;

7.2. premija;

7.3. vardine dovana.

8. Darbuotojai už gerus darbo pasiekimus gali būti skatinami žodžiu, padėkos raštais.

9. Darbuotojai už gerus darbo pasiekimus gali būti skatinami papildoma poilsio diena (direktoriaus įsakymu).

10. Darbuotojų skatinimas svarstomas Įstaigos taryboje ir Darbo taryboje.

11. Skatinama tik iš sutaupytų darbo užmokesčiui skirtų lėšų.

12. Darbuotojai negali būti skatinami, jei turi galiojančių drausminių nuobaudų.

**III SKYRIUS**

 **PREMIJŲ SKYRIMAS**

13. Premijos skiriamos Lopšelio-darželio direktoriaus įsakymu, nurodant konkretų dydį.

14. Premijos gali būti skiriamos šiais atvejais:

14.1. atlikus vienkartines ypač svarbias įstaigos veiklai užduotis;

14.2. įvertinus labai gerai darbuotojo praėjusių kalendorinių metų veiklą.

15. Kiekvienu atveju, nurodytu 14 punkte, premija gali būti skiriama ne daugiau kaip kartą per metus ir negali viršyti darbuotojui nustatytos pareiginės algos pastoviosios dalies dydžio.

16. Premijos skiriamos neviršijant Lopšeliui-darželiui darbo užmokesčiui skirtų lėšų.

**IV SKYRIUS**

 **BAIGIAMOSIOS NUOSTATOS**

17. Su Lopšelio-darželio darbuotojų skatinimo tvarkos aprašu darbuotojai susipažįsta pasirašytinai.

18. Tvarkos priežiūrą vykdo lopšelio-darželio administracija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Lopšelio-darželio tarybos posėdžio

2017 m. rugsėjo 9 d. protokoliniu nutarimu,

protokolas Nr.5

Įstaigos tarybos pirmininkas

Regina Mažirimienė

2017-10-02